बहा वलद ने ‘मआरिफ़’ किताब में सबसे ज़्यादा ‘अल्लाह’ शब्द का इस्तेमाल किया है। फ़्रिट्ज़ मायर का मानना है कि बहा वलद ने ख़ुदा के स्थान पर ‘अल्लाह’ शब्द को इसलिए इस्तेमाल किया है क्योंकि उनकी नज़र में ईश्वर के रंग में रंगना ही इंसान के आत्मोत्थान का चरम बिन्दु है। उन्होंने इस किताब में दुआ के फ़ायदे के बारे में जो बहस की है उसमें अल्लाह शब्द का स्रोत इलाह बताया है जिसका अर्थ है मख़लूक़ की शरणस्थली। उनका कहना था कि सभी का चाहे वे दार्शनिक और ज्योतिषी हों, यह मानना है कि हर मौजूद के पीछे अल्लाह है और उससे हर चीज़ है।